CELEX: 32022R0702
Language: et
Date: 2022-05-05 00:00:00
Title: Komisjoni rakendusmäärus (EL) 2022/702, 5. mai 2022, millega lubatakse kasutada üheksavägise tinktuuri teatavate loomaliikide söödalisandina (EMPs kohaldatav tekst)

6.5.2022   
               
               
                  ET
               
               
                  Euroopa Liidu Teataja
               
               
                  L 132/1
               
            
         KOMISJONI RAKENDUSMÄÄRUS (EL) 2022/702,
         5. mai 2022,
         millega lubatakse kasutada üheksavägise tinktuuri teatavate loomaliikide söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Määruses (EÜ) nr 1831/2003 on sätestatud loomasöödas kasutatavate söödalisandite taotlemise nõuded ning sellise loa andmise alused ja kord.
                  
               
                     (2)
                  
                  
                     Kooskõlas määruse (EÜ) nr 1831/2003 artikliga 7 esitati taotlus üheksavägise tinktuuri kasutamise lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
                  
               
                     (3)
                  
                  
                     Taotluses käsitletakse üheksavägise tinktuuri lubamist kõigi loomaliikide söödalisandina ning selle klassifitseerimist söödalisandite kategooriasse „organoleptilised lisandid“ ja funktsionaalrühma „lõhna- ja maitseained“.
                  
               
                     (4)
                  
                  
                     Taotleja taotles luba üheksavägise tinktuuri kasutamiseks ka joogivees. Määrus (EÜ) nr 1831/2003 ei võimalda siiski lõhna- ja maitseaine kasutamist joogivees lubada. Seepärast ei tohiks lubada üheksavägise tinktuuri joogivees kasutada.
                  
               
                     (5)
                  
                  
                     Euroopa Toiduohutusamet (edaspidi „toiduohutusamet“) jõudis oma 12. novembri 2019. aasta arvamuses (2) ja 24. juuni 2021. aasta arvamuses (3) järeldusele, et kavandatud kasutustingimuste korral ei avalda üheksavägise tinktuur kahjulikku mõju loomade tervisele, tarbijate tervisele ega keskkonnale. Siiski ei olnud võimalik teha järeldusi pikaealiste loomade kohta (lemmikloomad ja muud mittetoiduloomad, hobused ja paljundamiseks ettenähtud loomad). Toiduohutusamet jõudis ka järeldusele, et andmete puudumisel tuleks üheksavägise tinktuuri pidada nahka/silmi ärritavaks või nahka sensibiliseerivaks aineks. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele.
                  
               
                     (6)
                  
                  
                     Toiduohutusamet jõudis täiendavalt järeldusele, et üheksavägise tinktuur on toidu maitsestamisel üldtunnustatud ja selle toime söödas on põhimõtteliselt sama nagu toidus, mistõttu ei ole vaja selle tõhusust täiendavalt tõendada. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodite kohta.
                  
               
                     (7)
                  
                  
                     Üheksavägise tinktuuri hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba söödalisandi kasutamiseks käesoleva määruse lisas esitatud viisil.
                  
               
                     (8)
                  
                  
                     Asjaolu, et üheksavägise tinktuuri kasutamiseks lõhna- ja maitseainena joogivees ei ole luba antud, ei välista selle kasutamist segasöödas, mida manustatakse veega.
                  
               
                     (9)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas kirjeldatud ainet, mis kuulub söödalisandite kategooriasse „organoleptilised lisandid“ ja funktsionaalrühma „lõhna- ja maitseained“, lubatakse kasutada söödalisandina loomasöödas kõnealuses lisas esitatud tingimustel.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. mai 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 268, 18.10.2003, lk 29.
         
            (2)  EFSA Journal 2019; 17(12):5910.
         
            (3)  EFSA Journal 2021; 19(7):6711.
      
      
         
            LISA
            
                        Söödalisandi identifitseerimisnumber
                     
                     
                        Loa hoidja nimi
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        Söödalisandi sisaldus milligrammides 12 % niiskusesisaldusega täissööda kilogrammi kohta
                     
                  
                        
                           Kategooria: organoleptilised lisandid.
                        
                        
                           Funktsionaalrühm: lõhna- ja maitseained
                        
                     
                  
                        2b475(m)-t
                     
                     
                        –
                     
                     
                        Üheksavägise tinktuur
                     
                     
                        
                           Söödalisandi koostis
                        
                        Liigist Verbascum thapsus L. saadud üheksavägise tinktuur.
                     
                     
                        Broilerid
                     
                     
                         
                     
                     
                        –
                     
                     
                        50 
                     
                     
                        
                                    1.
                                 
                                 
                                    Söödalisand lisatakse söödale eelseguna.
                                 
                              
                                    2.
                                 
                                 
                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.
                                 
                              
                                    3.
                                 
                                 
                                    Segamine muude botaaniliste lisanditega on lubatud tingimusel, et aukubiini sisaldus söödamaterjalis ja segasöödas on väiksem kui sisaldus, mis tuleneb ühe söödalisandi kasutamisest maksimaalses või soovitatavas koguses asjaomase liigi või loomakategooria puhul.
                                 
                              
                                    4.
                                 
                                 
                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas nahakaitsevahendeid ja kaitseprille.
                                 
                              
                     
                        26. mai 2032
                     
                  
                        Vedelik
                     
                     
                        Broilerkalkunid
                     
                  
                        
                           Toimeaine kirjeldus
                        
                     
                     
                        Nuumsead
                     
                  
                        Üheksavägise tinktuur, mis on saadud liigist Verbascum thapsus L., nagu on määratlenud Euroopa Nõukogu (1).
                     
                     
                        Nuumvasikad
                        Nuumlamba ja nuumkitse talled
                     
                  
                        Kuivaine: ≤ 3 %
                        Lahusti (vesi/etanool):
                        ≤ 97,5 %
                        Tuhk: ≤ 0,3 %
                        Aukubiin: ≤ 0,006 %
                     
                     
                        Lõhelased, v.a paljundamiseks
                     
                  
                        Polüfenoolid: ≤ 0,22 %
                        Flavonoidide üldsisaldus (klorogeenhappe ekvivalentides): ≤ 0,10 %
                     
                     
                        Nuumküülikud
                     
                  
                        
                           Analüüsimeetod
                            (2)
                        
                        Üheksavägise tinktuuri määramine:
                        
                                    —
                                 
                                 
                                    gravimeetriline meetod, et teha kindlaks massikadu kuivatamisel ja tuhasisaldus
                                 
                              
                                    —
                                 
                                 
                                    spektrofotomeetriline meetod, et teha kindlaks polüfenoolide üldsisaldus
                                 
                              
                                    —
                                 
                                 
                                    kõrgefektiivse õhekihikromatograafia (HPTLC) meetod, et teha kindlaks fenoolhapete üldsisaldus
                                 
                              
                     
                         
                     
                  
               (1)  Natural sources of flavourings („Lõhna- ja maitseainete looduslikud allikad“) – aruanne nr 2 (2007).
            
               (2)  Analüüsimeetodite üksikasjad on kättesaadavad referentlabori veebisaidil järgmisel aadressil: https://ec.europa.eu/jrc/en/eurl/feed-additives/evaluation-reports